Сабор Святога Фінбара

Сабор Святога Фінбара () — кафедральны сабор Царквы Ірландыі, размешчаны ў горадзе Корк.

На месцы сабора яшчэ з VII стагоддзя знаходзіліся культавыя збудаванні. Сярэднявечны будынак сабора быў разбураны ў 1690 годзе падчас вайны паміж Вільгельмам III і Якавам II. На яго месцы ў 1735 годзе была збудавана невялікая царква ў неакласічным стылі побач з захаванай старой званіцай. У 1865 годзе збудаванні былі дэмантаваны і пачалося будаўніцтва новага сабора ў неагатычным стылі, прысвечанага святому заступніку горада Святому Фінбару.

У наш час сабор з'яўляецца рэзідэнцыяй біскупа Коркскага, Клойнскага і Роскарберыйскага Дублінскай мітраполіі.

Катэгорыя:Корк
Святога Фінбара сабор
Катэгорыя:Збудаванні Ірландыі ў неагатычным стылі